देशको समृद्धि सबैको चाहना हो । यद्यपि केबाट र कतिसम्म हुँदा समृद्धि चुलिन्छ भन्ने कुनै सीमा छैन । संस्कारगत मान्यतालाई सम्मान गर्दै आर्थिक सम्पन्नतातर्फ चुलिँदै जानु नै समृद्धि हो । फेरि यससँगै चौतर्फी विकासको कुरा पनि गरियो त्यो चाहिँ के हो त ? आफूभित्रको तागतको जानकारी लिँदै त्यसको प्रयोगमा अग्रसरता देखाएर आफूलाई समाजमा क्रियाशील राख्न सके चौतर्फी विकास हुन्छ भन्दा वेसै होला । जे होस् आर्थिक समृद्धि, यो समाजलाई शान्ति, सुव्यवस्था र अमन चैन व्यवस्थित गर्ने माध्यम हो र यसको विकल्प छैन ।
